Rikunarita-ORG/Wikinium huggingface dataset:
# Lümfozüt

En Ufnaam vom ene Lümfozüt im ene Rasterelektroonemikroskoop
**Lümfozüte** (Äizaal: dr *Lümfozüt;* vo latiinisch *lympha* „klaars Wasser“ und altgriechisch κύτος *kýtos* „Höölig“, „Gfääss“, „Hülle“) si Zälle im Bluet. Si umfasse d B-Lümfozüte, d T-Lümfozüte und d NK-Zälle (natürlige Killerzälle) und ghööre zu de sognennte «wisse Bluetkörperli» (Löikozüte). Bi Erwaggsene mache d Lümfozüte öbbe 25 bis 40 Brozänt vo de Löikozüte im perifeere Bluet us, also usserhalb vo de Orgaan, wo s Bluet bilde.

Scho 1656 het dr Mathematiker und Füsioloog Giovanni Alfonso Borelli in dr Lümfe und im Bluetserum wissi Bluezälle (Löikozüte) beobachdet, wo men e spööter Lümfozüte gsäit het.

D Hauptufgoob vo de Lümfozüte isch s Erkenne vo Fremdstoff – wie zum Bispil Bakterie und Wiire – so dass si mit immunoloogische Methoode chönne unschäädlig gmacht wärde.

## Liddratuur

* G. A. Holländer: *Immunologie – Grundlagen für Klinik und Praxis.* Elsevier, Münche, 1. Uflaag, 2006, ISBN 3-437-21301-6.
* P. J. Delves, I. M. Roitt: *The immune system.* In: *Advance in Immunology.* Band 343, 2000, S. 37–49 und 198–117.

## Weblingg

 **Commons: Lymphozyten** – Sammlig vo Multimediadateie
## Fuessnoote
# Bratislava

| Bratislava |
| --- |
|

|  |  |
| --- | --- |
| Bratislava (Slowakei)Bratislava

|  |
| --- |
| Bratislava  |

 |

 |
| Koordinate | 48° 9′ N, 17° 9′ O48.15472222222217.145555555556 |
| Symbole |
|

|  |  |
| --- | --- |
| WappeWappe | FahneFahne |

 |
| Basisdate |
| Staat | Slowakei |
|
Landschaftsverband | Bratislavský |
| Höchi | 140 m |
| Flechi | 367 km² |
| Iiwooner | 417.389 (2013) |
| Dichti | 1.137,3 Ew./km² |
| Website | www.bratislava.sk |
| Politik |
| Burgermeischter | Milan Ftáčnik |
| S Panorama vo BratislavaS Panorama vo Bratislava |

**Bratislava** (: [ˈbracɪslava], bis 1919 slowakisch: *Prešporok*, ungarisch: *Pozsony*, dütsch: **Pressburg**) isch t Hauptstadt vo de Slowakei und mit 417.389 Iiwohner (Stand 31. Dezember 2013) die grössti Stadt vom Land. Si ligt a de südwestliche Grenze vo de Slowakei bim Drüländereck mit Österrich und Ungarn und isch somit die einzigi Hauptstadt vo de Welt, wo a mehreri Nachbarstaate gränzt.
Als politischs, kulturells und wirtschaftlichs Zentrum vom Land isch Bratislava de Regierigssitz vo de Slowakei und no Standort vo mehrere Universitäte, Musee, Theater und witere wirtschaftliche, kulturelle und wisseschaftliche Institutione.

## Gschicht

D Gschicht vo de Stadt isch dur mehreri Ethnie prägt worde, wie Kelte, Römer, Aware, Dütschi, Magyare, Jude und Slowake. Bratislava isch im Lauf vo sinere Gschicht es sehr wichtigs wirtschaftlichs und administrativs Zentrum vom damalige Königrych Ungarn und au e wichtegi Stadt vo de ehmalige Tschechoslowakei gsi. D Stadt isch vo 1536 bis 1783 und 1848 d Hauptstadt vom Königrich Ungarn wie au vo 1939 bis 1945 d Hauptstadt vo de erste Slowakische Republik gsi. 1968 isch Bratislava Hauptstadt vom Teilstaat Slowakischi Sozialistischi Republik (slowakisch: SSR) i de Tschechoslowakische Sozialistische Republik (ČSSR) und churz (1990–1992) i de Tschechische und Slowakische Föderative Republik (ČSFR) gsi. Sit 1993 isch si Hauptstadt vo de selbständige Slowakei.

## Weblink

 **Commons: Bratislava** – Sammlig vo Multimediadateie
* Offizielli Website vo de Stadt Bratislava (slowakisch, dütsch, englisch)

## Fuessnoote